als_Latn dik_Latn sag_Latn
Kontrollimi i ndërlikimeve të diabetit sipas grupeve të gjakut
Diabeti është shndërruar në një nga sëmundjet më problematike edhe në popullatën shqiptare duke mos kursyer as moshat e vogla. Vëzhgimet mjekësore vënë në dukje se ka pësuar rritje shqetësuese numri i fëmijëve, si dhe të rriturve që përballen me komplikacionet e diabetit. E gjitha kjo fal pakujdesisë dhe neglizhencës në përzgjedhjen e kujdesshme të ushqimeve që konsumojmë gjatë përditshmërisë sonë. Mjeku dhe hartuesi i “ Të ushqehemi drejt sipas grupeve të gjakut”, Peter Dadamo sqaron se ndërlikimet e diabetit mund të mbahen nën kontroll duke treguar pak kujdes me çfarë zgjedhim të hamë, sipas grupeve të gjakut.
Sipas tij, dietat e grupeve të gjakut mund të jenë shumë rezultative në përballimin e diabetit tip 1 të fëmijëve, si dhe në kurimin e diabetit tip 2 që shfaqet më së shumti tek të rriturit. Grupet A dhe AB janë më të prirur pre tu prekur nga diabeti tip 1. Ky lloj diabeti shkaktohet nga mungesa e insulinës, hormonit që prodhohet nga pankreasi dhe që lejon glukozën që të hyjë në qelizat e trupit. Shkaku i mungesës së insulinës është shkatërrimi i qelizave beta të pankreasit, që janë të vetmet qeliza që kanë aftësinë e prodhimit të insulinës. Në këtë moment nuk ka ndonjë kurë që të zëvendësojë injektimin e insulinës për diabetikët e tipit të parë.
Por ju mund të shihni mundësinë e përdorimit të një elementi natyral dhe shumë të rëndësishëm që quhet kuersetini. Ky element është një antioksid që nxirret nga bimët dhe ka treguar se ndihmon në parandalimin e shumë ndërlikimeve që shfaqen si rrjedhojë e diabetit siç është katarakti, problemeve nervore, dhe ndërlikimeve të zemrës. Për këtë duhet të bisedoni me një dietolog, i cili e njeh mirë përdorimin e bimëve mjekësore, para se të vendosni që të përdorni çfarëdolloj ilaçi natyral për diabetin, pasi do t’ju duhet që të rregulloni dozën e insulinës.
Diabetikët që i përkasin grupit të dytë kanë nivele të larta të insulinës në gjak, por indet e tyre nuk kanë ndjeshmërinë e duhur ndaj insulinës. Kjo sëmundje zhvillohet me kohë dhe zakonisht është rezultat i ushqimit të papërshtatshëm. Diabeti i tipit 2 vërehet shpesh në njerëzit që i përkasin grupit 0 të gjakut, të cilët konsumojnë në masë prodhime të qumështit, të grurit, misrit të ëmbël, për një kohë të gjatë. Gjithashtu në masë ky lloj diabeti vërehet edhe tek njerëzit që i përkasin grupit të gjakut A, të cilët e teprojnë me konsumin e produkteve të mishit dhe të qumështit.
Diabetikët e tpit 2, zakonisht janë të dhjamosur, dhe shpesh kanë përqindje të larta kolesterine në trupin e tyre, si dhe shenja të presionit të lartë të gjakut. Shenja këto që tregojnë se ky person ka ndjekur një ushqim të keq dhe nuk ushtron fare aktivitet fizik, e për pasojë rrezikohet nga ndërlikimet e diabetit. Nga kjo pikëpamje çdo grup gjaku që kequshqehet mund të shfaqë diabet të tipit 2. Kura e vetme dhe e vërtetë për diabetin tip 2 është dieta e rregullt ushqimore dhe ushtrimet fizike. Dieta dhe programi gjimnastikor do të japin rezultate shumë të mira në kontrollimin e sëmundjes së diabetit nëse i respektoni siç duhet. Një plotësim me vitaminë B kompleks do t’ju ndihmojë që të pranohet më lehtë insulina.
Kequshqyerja, rreziqet që shfaqen për çdo grup gjaku
Grupi i gjakut 0
Çrregullime të mpiksjes së gjakut
Sëmundje infektive
Artride
Nivel të ulët të Tiroideve
Ulcera
Alergji
Grupi i gjaku A
Rriskohen nga sëmundjet e zemrës
Më të rrezikuar edhe nga kanceri
Anemia
Diabeti tip 1
Grupi i gjakut B
Diabeti i tipit 1
Sindromi i lodhjes së vazhdueshme
Çrregullime të sistemit imunitar
Sëmundja e Lou Gerik
Sëmundja e ujkut
Grupi i gjaku AB
Sëmundje të qarkullimit të gjakut
Kancer
Anemi
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn epo_Latn als_Latn ast_Latn als_Latn als_Latn als_Latn als_Latn bug_Latn mlt_Latn als_Latn als_Latn als_Latn als_Latn smo_Latn als_Latn vec_Latn als_Latn als_Latn pag_Latn unk als_Latn unk als_Latn unk als_Latn unk als_Latn unk knc_Latn